31/03/2011 | Administración LocalMunicipal
Ferrol
Persoal
Bases convocatoria, promoción interna, dunha praza de cabo de bombeiros

A concelleira delegada da Área de Recursos Humanos e Organización Interna, mediante delegación conferida por resolución do Sr. alcalde de data 30/10/2008 (BOP 01/12/2008), aprobou as bases específicas que rexerán a convocatoria dunha praza de cabo de bombeiros incluída na oferta parcial de emprego público do ano 2010 (BOP 14/07/2010), e que transcritas literalmente din como segue: “BASES ESPECÍFICAS REGULADORAS DA CONVOCATORIA PARA A PROVISIÓN, EN PROPIEDADE, QUENDA PROMOCIÓN INTERNA, DUNHA PRAZA DE CABO DE BOMBEIROS DO SERVIZO DE EXTINCIÓN DE INCENDIOS E SALVAMENTO (oferta parcial 2010 – BOP 14/07/2010) Primeira.–Número, denominación e características. Unha praza de cabo de bombeiros, encadrada na Escala de Administración Especial, Servizos Especiais, Servizo Extinción de Incendios e Salvamento, clasificada no grupo “C2”. Segunda.–Sistema de provisión. Concurso-Oposición en quenda de promoción interna. Terceira.–Requisitos dos aspirantes. Para participar nas probas selectivas cómpre: a) Ser funcionario de carreira do Concello de Ferrol en praza de bombeiro-condutor, integrado no grupo C2. b) Ter unha antigüidade de, polo menos dous anos de servizo activo na praza de bombeiro-condutor. c) Estar en posesión do título de Graduado en Educación Secundaria Obrigatoria ou equivalente. d) Non padecer enfermidade nin impedimento físico ou psíquico que impida o normal desempeño das tarefas da praza, cuxas funcións se determinan no anexo II. Todos os requisitos enumerados nesta base deberán posuírse o día que finalice o prazo de presentación de solicitudes e manterse no momento da toma de posesión como funcionario de carreira. Cuarta.–Presentación de instancias. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base terceira anterior. Presentaranse no Rexistro Xeral do Concello no prazo de vinte días naturais, contados a partir do seguinte ó da publicación do anuncio da convocatoria no Boletín Oficial del Estado. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: – Fotocopia do DNI. – Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento. – Orixinal ou fotocopia compulsada dos méritos que desexan que lles sexan tidos en conta. Quinta.–Dereitos de exame. As persoas aspirantes deberán ingresar a cantidade que estableza para cada grupo de titulación a Ordenanza fiscal reguladora da taxa pola solicitude de participación en probas de selección do persoal vixente en cada momento. Sexta.–Tribunal cualificador. O tribunal cualificador está constituído da seguinte forma: Presidente: un/unha funcionario/a do Concello de Ferrol. Secretario: o secretario do Concello. Vocais: tres funcionarios/as do Concello e un funcionario doutra administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto Básico do Empregado Público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Asemade, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Sétima.–Desenvolvemento do proceso selectivo. A) Fase de concurso (máximo 20 puntos). 1.–Nesta fase valorarase o seguinte: 1.1.–Servizos prestados nas administracións públicas: a) Tempo de servizos prestados en calquera Administración Pública distinta ao Concello de Ferrol, a razón de 0.75 puntos por ano completo de traballo. b) Tempo de servizos prestados no Concello de Ferrol en praza de bombeiro-condutor, a razón de 1 puntos por ano completo de traballo. En todos os apartados relacionados con anterioridade valorarase os meses completos traballados coa parte proporcional de puntos asignados a cada ano completo. A puntuación máxima deste apartado non poderá exceder de 8 puntos.1.3.–Formación: Valoraranse as accións formativas directamente relacionadas coa praza que hai que cubrir ata un máximo de 12 puntos e de acordo co seguinte baremo: – De máis de 100 horas: 0,75 puntos. – De entre 71 e 100 horas: 0,50 puntos. – De entre 41 e 70 horas: 0,35 puntos. – De entre 16 e 40 horas: 0,20 puntos. – Ata 15 horas: 0,10 puntos. No suposto de que na acreditación dos cursos non figure o número de horas, aplicarase a puntuación mínima. Valoraranse aquelas accións formativas impartidas pola administración pública, universidades, Inem, Formación continua do AFCA (acordo de formación continua para as administracións públicas) ou formación ocupacional ademais daquelas impartidas por centros privados especializados en formación específica para este colectivo.2.–A valoración de méritos por todos os conceptos enumerados poderá acadar un máximo de 20 puntos. Se se alega mérito referente a servizos prestados nunha Administración Pública distinta ao Concello de Ferrol, a súa xustificación polos aspirantes realizarse inescusablemente mediante a achega de certificado de servizos prestados expedido pola referida administración. Todos os méritos alegados deberán posuírse na data de terminación do prazo de presentación de solicitudes, non podendo o Tribunal valorar méritos obtidos ou alegados con posterioridade á data citada. O tribunal cualificador ordenará publicar no taboleiro de edictos do Concello de Ferrol a relación de aspirantes coa puntuación provisional adxudicada a cada un deles na fase de concurso. B) Fase de oposición (máximo 30 puntos). Primeiro exercicio. –De carácter obligatorio e eliminatorio: consistirá en contestar por escrito nun tempo máximo dunha hora 50 preguntas relacionadas coas materias establecidas no anexo I que se acompaña ás presentes bases. A puntuación máxima deste exercicio será de 15 puntos sendo preciso a obtención dun 7.5 para superalo. Segundo exercicio. –De carácter obrigatorio e eliminatorio. Desenvolverase por escrito, durante un período máximo de dúas horas, e consistirá na resolución dun suposto práctico que proporá o tribunal inmediatamente antes do comezo do exercicio, relativo ás funcións propias da praza. Neste exercicio avaliarase fundamentalmente a capacidade de raciocinio, a sistemática na presentación e a formulación de conclusións. A puntuación máxima deste exercicio será de 15 puntos sendo preciso a obtención dun 7.5 para superalo. Terceiro exercicio. –De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha charla en galego cunha duración máxima de dez minutos cos membros do tribunal, na que se falará do documento obxecto da primeira parte deste exercicio e só se valorarán os aspectos citados, admitíndose as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Cuarto exercicio. –Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións propias da praza que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto e se desglosarán na seguintes probas: 1.–Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual.2.–Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño das funcións propias da praza, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico actual dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto das funcións a desempeñar. Oitava.–Reclamacións e recursos. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. ANEXO I 1. Accidentes de tráfico. Ferramentas que se empregan e técnicas de excarceración.2. Toponimia, lugares de interese xeral e singular.3. Apeos e apuntalamentos 4. Rescate en altura. Materiais e técnicas de rescate vertical.5. Intervención en mercadorías perigosas.6. Protocolo de actuación Ferrol-Narón 7. Ordenanza fiscal n.º 8 S. P. E. I. S.8. Intervención en espazos confinados, Flashover, Backdraught.9. Actuacións en espazos confinados.10. Vehículos contra incendios.11. Equipos de protección individual.12. Medios materiais do Parque de Bombeiros. Ferramentas hidráulicas, coxíns pneumáticos, bombas de achique, espumóxenos, motoserras, ventiladores. 13. Instalacións de protección contra incendios. Extintores portátiles, Bies, columna seca, hidrantes, sistemas de detección e alarma, sistemas fixos de extinción, sistemas de control e evacuación de fumes, sistemas de abastecemento, 14. Transmisións, comunicacións e recursos informáticos 15. Norma básica de autoprotección, 393/2007 do 23 de marzo 16. Código Técnico de Edificación (C. T. E.): documanto básico de seguridade en caso de incendio.17. Lei de Protección Civil, 2/1985 do 21 de xaneiro 18. Regulamento de seguridade contra incendios en establecementos industriais (R. S. C. I. E. I.) 19. Espectáculos pirotécnicos 20. Plan de emerxencia exterior de Reganosa. ANEXO II Cadro de exclusións (artigo Lei Prevención de Riscos Laborais) 1.–Oftalmoloxía. Non padecer: – Diminucións da agudeza visual inferiores a 1/3 no ollo mellor, e 1/4 no ollo peor, medida sen corrección. – Retinosis pigmentaria. – Hemeralopia. – Hemianopsia. – Diplopia. – Discromatopsias. – Glaucoma evolucionado. – Subluxación do cristalino. – Distrofia corneal progresiva, ou con diminución da agudeza visual inferior á permitida. – Queratite crónica. – Alteracións oculomotoras importantes. – Pálpebras: Calquera patoloxía ou defecto que impida a protección do ollo á intemperie. – Tumores oculares. – Amputación do campo visual en ambos os dous ollos. – Queratotomía radial.2.–Otorrinolaringoloxía. Non padecer: – Non se admitirá audiófono. – A agudeza auditiva bilateral, admitindo perdas de entre 1.000 e 3.000 hercios a 35 decibelios, ou de 4.000 hercios a 45 decibelios. – Vertixe de calquera etioloxía. – Ausencia da fonación. – Perforación timpánica.3.–Aparato locomotor. Non padecer: enfermidades e limitacións de movementos: Non admitirán graos de mobilidade inferiores a: a) Extremidades superiores: – Ombro: Elevación progresiva en anteversión ata 180º. Abdución ata 120º. Dinamometría escapular menos de 25 quilos. – Cóbado: Flexión ata 140º. Extensión ata 0º. Supinopronación de 0º a 180º. – Boneca|Pulso: flexo-extensión ata 120º. – Mans e dedos: deformidades que impidan flexo-extensión dos dedos ou o manexo de ferramentas. – Dinamometría: non inferior a 30 quilos en calquera das mans. – Calquera falta ou perda do primeiro dedo íntegro dunha man. cando non estea conservada a pinza do polgar e o índice. – Non se admitirá a perda de 2 falanxes nos 3.º, 4.º ou 5.º dedo. b) Extremidades inferiores: – Cadeira: – Flexión ata 120º. – Extensión ata 10º (máis alá de 0º). – Ter unha extremidade inferior máis curta que a outra (maior de 1,5 cm). – Xeonllo: – Extensión completa. – Flexión ata 130º. – Laxitude ligamentosa patolóxica. – Nocello: flexo-extensión dorso plantar ata 45º. – Pé: Alteracións musculoesqueléticas que impidan ou dificulten as funcións propias, e/ou a utilización de botas de traballo. c) Columna vertebral: – Escoliose e/ou aptitudes escolióticas maiores de 15º. – Hernia discal intervida. – Costela accesoria que produza roubo subclavicular. – Intervencións cirúrxicas en columna vertebral, discos, apófise, etc. Enfermidades varias: – Fracturas que deixen secuelas e dificulten a función ou a limiten. – Osteomielite. – Osteoporose. – Condromalacia. – Artrite. – Luxación recidivante non intervida. – Parálise muscular. – - Miotonía conxénita. – Espondilolistesis grao un. – Calquera outra enfermidade ou alteración osteomuscular que limite a mobilidade dificultando as funcións propias das tarefas do Corpo de Bombeiros.4.–Aparato dixestivo. Non padecer: – Cirrose. – Hepatopatías crónicas. – Marcadores HC positivos. – Pancreatitis crónica. – Ulcera sangrante recidivante. – Calquera patoloxía do aparato dixestivo, ou intervencións cirúrxicas que presenten secuelas funcionais con repercusións orgánicas e que incidan negativamente no desempeño do seu traballo. – Hepatopatías agudas con repercusión enzimática importante, con valores de transaminasas por enriba do dobre da normalidade.5.–Aparato respiratorio. Non padecer: – Diminución do VEMS por debaixo do 80 por cento e/ou o cociente FEV1 / FVC menor do 80%. – EPOC. – Asma bronquial. – Atelectasía. – Enfisema. – Neumotórax recidivante. – Outros procesos respiratorios que incidan negativamente nas prácticas físicas a realizar e nas tarefas específicas.6.–Aparato cardiovascular. Non padecer. – Hipertensión arterial maior de 155/95 mmHg. – Insuficiencia cardíaca. – Infarto de miocardio, nin o sufrir anteriormente. – Coronariopatías. – Arritmias non de orixe respiratoria. – Taquicardia sinusual permanente de máis de 120 latexos por minuto. – Flutter. – Fibrilación. – Síndromes de preexcitación. – Bloqueo aurículo-ventricular de 2.º. o 3.º. – Bloqueo completo de Rama Dereita. – Bloqueo completo de Rama Esquerda. – Extrasístoles patolóxicos. – Valvulopatías. – Non se admitirán próteses valvulares. – Aneurismas cardíacos, ou de grandes vasos. – Insuficiencia arterial periférica. – Varices. Dilatacións venosas de calquera outra etioloxía que a xuízo do examinador poidan dificultar o desenvolvemento da función. Lesións cutáneas por trastornos vasculares. Insuficiencia venosa periférica que produza signos de éxtase ao esforzo. Alteracións tróficas varicosas importantes a xuízo do examinador. – Secuelas post tromboembólicas. – Defectos e deformidades dos dedos e/ou mans producidos por problemas de circulación, que sexan sintomáticos ou dificulten a realización satisfactoria das súas funcións.7.–Sistema nervioso central. Non padecer. – Parkinson, corea ou balismo. – Epilepsia. – Esclerose múltiple. – Ataxia. – Arterioesclerosis cerebral sintomática. – Vertixe de orixe central. – Alteracións psiquiátricas de base. – Calquera grao de hiposmia.8.–Pel e faneras. Non padecer: cicatrices que produzan limitación funcional importante e aqueles procesos patolóxicos que, a xuízo do tribunal, limiten ou se agraven co desempeño da súa función.9.–Outros procesos patolóxicos que impidan o normal desempeño das funcións correspondentes. Non padecer: – Diabete tipo I ou II (glicemias +120 mg% con glucosuria). – Diabete insípida. – Enfermidade de Cushing. – Enfermidade de Addison. – Insuficiencia renal crónica cifras de creatinina superiores a 1,3 mg%. – Enfermidades renais evolutivas. – Hemopatías crónicas graves. – Probas analíticas compatibles con patoloxía de base. – Tumores malignos invalidantes. – Tuberculose. – Hernia inguinal. – Análise de ouriños: albuminuria e/ou cilindruria. – Calquera enfermidade infecciosa (vírica, bacteriana, micótica ou parasitaria crónica e rebelde ao trato). 10.–Non alcoholismo nin drogodependencia, así como o consumo esporádico de substancias non legais.11.–Calquera outro proceso patolóxico ou característica somática que, a xuízo dos asesores médicos especialista, dificulte ou impida o desenvolvemento das súas funcións.” O que se fai público para xeral coñecemento. Ferrol O alcalde Vicente Luis Irisarri Castro